b'\n_START_ARTICLE_\nNobuyoshi Araki\n_START_SECTION_\nBiografija ir k\xc5\xabryba\n_START_PARAGRAPH_\nGim\xc4\x97 Tokijuje. Fotografuoti prad\xc4\x97jo b\xc5\xabdamas 12 met\xc5\xb3, kai i\xc5\xa1 t\xc4\x97vo dovan\xc5\xb3 gavo fotoaparat\xc4\x85. 1963 m. baig\xc4\x97 fotografij\xc4\x85 ir kinematografij\xc4\x85 \xc4\x8cibos universitete ir prad\xc4\x97jo dirbti reklamos kompanijoje Dentsu. Tuo pa\xc4\x8diu metu dirbo prie sav\xc5\xb3 projekt\xc5\xb3. 1964 m. laim\xc4\x97jo Taiyo apdovanojim\xc4\x85 u\xc5\xbe fotografij\xc5\xb3 serij\xc4\x85 Satchin, kurioje vaizdavo miesto vaikus. Kitais metais \xc5\xa1ios nuotraukos tapo pirmosios Araki parodos pagrindu. 1971 m. i\xc5\xa1leido asmeninio gyvenimo dienora\xc5\xa1\xc4\x8dio tipo nuotrauk\xc5\xb3 knyg\xc4\x85 Sentimentali kelion\xc4\x97._NEWLINE_1971 m. i\xc5\xa1\xc4\x97jo i\xc5\xa1 darbo Dentsu kompanijoje ir tapo laisvai samdomu fotografu. Nuo to laiko i\xc5\xa1leido daugiau nei 200 fotografijos knyg\xc5\xb3, sureng\xc4\x97 daugyb\xc4\x99 parod\xc5\xb3 Japonijoje ir u\xc5\xbesienio \xc5\xa1alyse. Darbuose eksperimentuojama su \xc4\xafvairiais stiliais, vaizduojami kasdienio gyvenimo motyvai, miesto vaizdai, gyv\xc5\xabnai, \xc5\xbemoni\xc5\xb3 portretai. Daugelyje nuotrauk\xc5\xb3 fig\xc5\xabruoja moterys; nema\xc5\xbeai toki\xc5\xb3 fotografij\xc5\xb3 erotinio pob\xc5\xabd\xc5\xbeio, kai kurios \xc5\xa1okiruojan\xc4\x8dios ir sulaukusios cenz\xc5\xabros.'